C 301/10
RO
Jurnalul Oficial al Uniunii Europene
5.8.2022
29.
salută măsurile prevăzute la articolul 5 din Directiva privind energia electrică în ceea ce privește piața energiei electrice, precum și orientările oferite (6) cu privire la posibilitatea ca statele membre să intervină în stabilirea prețurilor pentru furnizarea energiei electrice; consideră că, având în vedere situația geopolitică actuală și consecințele acesteia asupra pieței energiei, odată cu creșterea și volatilitatea prețurilor la energie electrică, intervenția statelor membre va fi esențială, cu dublul obiectiv de a proteja gospodăriile vulnerabile, microîntreprinderile și întreprinderile mici și de a consolida concurența, în beneficiul, pe termen lung, al consumatorilor.
Cu toate acestea, reiterează (7) faptul că aceste măsuri trebuie să fie limitate ca durată, legate de caracterul urgent al crizei energetice și nu trebuie să se transforme niciodată într-o schimbare structurală care ar putea submina liberalizarea gestionării pieței energiei electrice; având în vedere costul din ce în ce mai scăzut al producției de energie din surse regenerabile, sugerează să se ia în considerare decuplarea gazului și a energiei electrice ca măsură posibilă pentru a evita ca prețurile ridicate ale gazelor să afecteze prețurile energiei electrice; 30. salută propunerea legislativă de a asigura un nivel adecvat de stocare a energiei în UE pentru iarna următoare și ulterior; subliniază că stabilirea unor astfel de niveluri minime ar trebui să țină seama de evaluările riscurilor la nivel regional; 31. subliniază necesitatea unei mai bune înțelegeri a nevoilor și oportunităților regionale de recalificare și perfecționare; invită Comisia să utilizeze inițiative precum Erasmus+ și Orizont Europa pentru a asigura o colaborare mai strânsă între industrie și mediul academic și să lanseze Pactul pentru competențe în ecosistemele industriale esențiale, cum ar fi sectorul hidrogenului, cel solar, cel al pompelor de căldură și cel eolian; invită statele membre să accelereze utilizarea Fondului social european+, a Fondului pentru o tranziție justă și a Mecanismului de redresare și reziliență (MRR) pentru a stimula recalificarea și perfecționarea forței de muncă, în conformitate cu necesitatea de a adapta practicile profesionale la circularitate, la utilizarea materialelor cu emisii scăzute de dioxid de carbon și la noile tehnologii.
Bruxelles, 28 aprilie 2022.
Președintele Comitetului European al Regiunilor Apostolos TZITZIKOSTAS
(6) (7)
A se vedea anexa 1 la Comunicarea Comisiei Europene privind REPowerEU.
A se vedea Avizul CoR pe tema „Energia din surse regenerabile și piața internă a energiei electrice” (JO C 342, 12.10.2017, p. 79), raportoare: D. Matonienė (LT-CRE), punctul 20.